Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10705

b) amennyiben célállomás kitérő repülőtér kijelölése szükséges: elrepüljön addig a repülőtérig, amelyre a repülést tervezték majd ezt követően a kitérő repülőtérig és további 45 percig repüljön. Megjegyzés: A 4.8 pont előírásai egyáltalán nem zárják ki a repülési terv repülés közben történő módosításának lehetőségét abból a célból, hogy a repülést másik repülőtérre tervezzék át, feltéve hogy a 4.8 pont előírásai teljesíthetők attól a ponttól, ahol a repülést áttervezték. 4.9 Oxigén készlet A légijármű parancsnoka biztosítsa, hogy elegendő mennyiségű belélegzésre alkalmas oxigén álljon rendelkezésre a személyzeti tagok és az utasok számára minden olyan repülési magasságon végrehajtott repülés alkalmával, amelyen az oxigénhiány a személyzet tagjainak teljesítőképességét korlátozhatja vagy káros hatásokkal lehet az utasokra. Megjegyzés: Az oxigén szállításával és használatával kapcsolatos útmutató a B. Mellékletben található. 4.10 Oxigén használat A repülőgép repülése alatt, annak biztonságos üzemeltetéséhez nélkülözhetetlen feladatokat ellátó összes hajózószemélyzeti tagja folyamatosan használja az oxigén légzőkészüléket, amikor ezt az uralkodó körülmények a 4.9 pont előírásai alapján szükségessé teszik. 4.11 Repülés közbeni vészhelyzeti utasítások A repülés közben bekövetkező vészhelyzetben a légijármű parancsnoka biztosítsa, hogy a fedélzeten tartózkodó valamennyi személy a körülményeknek megfelelő vészhelyzeti utasításokat és tájékoztatásokat kapjon. 2007/70/II. szám 4.12 Repülőgépvezetői időjárás jelentés Ajánlás – Amennyiben olyan időjárási körülményeket észlelnek, amelyek valószínűleg más légijárművek biztonságát is befolyásolják, ezeket a lehető legrövidebb időn belül jelentsék . 4.13 Repülésre veszélyes körülmények Ajánlás – A repülésre veszélyes, az időjárási viszonyokkal kapcsolatostól eltérő, a repülés végrehajtása során tapasztalt egyéb körülményeket a lehető legrövidebb időn belül jelentsék. A jelentések tartalmazzák a más légijárművek biztonságával kapcsolatos vagy kapcsolatba hozható részleteket is . 4.14 A hajózószemélyzet tagjainak fizikai állapota A légijármű parancsnoka felelős annak biztosításáért, hogy a repülést:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes